सांसद ने जिला प्रमुख को बैठक से चले जाने को कहा, विधायक ने रोका
कलेक्ट्रेटसभागार में रविवार को जिलास्तरीय विकास समन्वय एवं निगरानी समिति की बैठक में जिला प्रमुख अंजना मेघवाल सांसद सोनाराम चौधरी के बीच नोकझोक हो गई। जानकारी के अनुसार बैठक में केंद्र प्रवर्तित योजनाओं की समीक्षा की जा रही थी। जिसमें सर्व शिक्षा अभियान के तहत विद्यालयों में निर्माण कार्य को लेकर सांसद सोनाराम ने दिशा के सचिव कलेक्टर से स्वीकृति के निर्देश दिए। जिस पर जिला प्रमुख ने बात रखी की नियमानुसार जिला परिषद की शिक्षा स्थाई समिति द्वारा प्रस्तावों का अनुमोदन कर स्वीकृति दी जाती है। जिसके तहत विद्यालयों में निर्माण कार्य में शौचालय, अतिरिक्त कक्षा कक्ष, टांका भवन निर्माण करवाया जाता है। अगर इन कामों का फैसला भी दिशा के सदस्य करेंगे तो उस समिति का क्या औचित्य रह जाएगा। जिला प्रमुख ने बैठक में कहा कि सब काम आप ही कर लेंगे तो इस बैठक में जिला परिषद के जनप्रतिनिधियों का क्या काम। तो सांसद ने जिला प्रमुख को वहां से जाने तक की नसीहत दे दी। जिस पर जिला प्रमुख एकबारगी रवाना भी होने लगी उसके बाद विधायक अधिकारियों की समझाईश के बाद मामला शांत हुआ।
2022 तक सबको आवास का अधिकार
कर्नलचौधरी ने बताया कि देश में 2022 तक सबको आवास के अधिकार के अंतर्गत प्रधानमंत्री ग्रामीण आवास योजना आरंभ की गई है। इसलिए इस योजना में तन्मयता से कार्य किया जाए तथा पात्र व्यक्तियों की सूची की जांच कर समय पर कार्य स्वीकृत कर निर्माण शुरू हो जाना चाहिए। बैठक में स्वच्छ भारत मिशन, सांसद स्थानीय क्षेत्र विकास योजना, प्रधानमंत्री ग्राम सड़क योजना, स्वच्छ भारत मिशन शहरी एवं ग्रामीण, दीनदयाल उपाध्याय ग्रामीण ज्योति योजना आदि केंद्र प्रवर्तित योजनाओं की समीक्षा करते हुए अधिकारियों को निर्देश दिए।
अंतिम व्यक्ति तक पहुंचना चाहिए योजना का लाभ
बाड़मेरके सांसद कर्नल सोनाराम चौधरी ने कलेक्ट्रेट सभागार में दिशा की बैठक में केंद्र प्रवर्तित योजनाओं की समीक्षा करते हुए अधिकारियों को निर्देश दिए कि दूरदराज तथा सीमावर्ती इलाके में विकास योजनाओं का लाभ अंतिम व्यक्ति तक पहुंचना चाहिए। सीमावर्ती इलाकों के विकास तथा बुनियादी सुविधाओं के लिए बड़ी राशि खर्च की जा रही है लेकिन इसका लाभ सुनिश्चित करने के लिए जनप्रतिनिधियों तथा सरकारी अधिकारियों की सक्रिय भागीदारी अति आवश्यक है।
क्या है नियम
नियमोंके अनुसार शिक्षा स्थाई समिति ही विद्यालयों में निर्माण कार्य की स्वीकृति देती है। समिति के सदस्य विद्यालय में मांग के अनुरूप विकास कार्यों के तहत निर्माण की स्वीकृति देकर सर्व शिक्षा अभियान के अधिकारियों को स्वीकृत राशि जारी करने के निर्देश देती है।
यहथे उपस्थित
बैठकमें विधायक छोटूसिंह भाटी, जिला प्रमुख अंजना मेघवाल, कलेक्टर मातादीन शर्मा, मुख्य कार्यकारी अधिकारी नारायणसिंह चारण, नगर परिषद सभापति कविता खत्री, नगर विकास न्यास अध्यक्ष डॉ जितेंद्रसिंह, प्रधान अमरदीन समेत समिति सदस्य, जनप्रतिनिधि तथा जिला स्तरीय अधिकारी मौजूद थे।
^बैठक में सांसद ने सर्व शिक्षा अभियान के तहत स्थाई शिक्षा समिति के तहत स्वीकृत कामों पर नाराजगी जाहिर की। उन्होंने कहा कि काम दिशा से स्वीकृत कराओ। जबकि पूर्व में कार्यों की स्वीकृति नियमानुसार समिति ने ही स्वीकृत की है। जिस पर सांसद कुछ बड़बड़ाने लगे तो मैं उठकर जाने लगी। अंजनामेघवाल, जिला प्रमुख
awa_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva mai_Deva hin_Deva